# Ali Mustafà Mosharrafa

Ali Mustafà Mosharrafa (àrab: علي مصطفي مشرفة) (Damiata, 11 de juliol de 1898 - El Caire, 16 de gener de 1950) (a vegades escrit Mosharafa, amb una sola r) va ser un físic i matemàtic egipci.

## Vida i obra

Mosharrafa era fill d'un ric terratinent i industrial del cotó que es va arruinar durant la crisi de l'any 1907 i va morir el 1910, quan Mosharrafa només tenia dotze anys. La família es va traslladar al Caire, on va fer brillantment els estudis secundaris i, després, es va graduar a l'Escola de Professorat el 1917, amb tan bons resultats en matemàtiques que el govern egipci el va enviar a Anglaterra per completar la seva formació. Va estudiar a la universitat de Nottingham des de 1917 fins a 1920, obtenint el graduat en matemàtiques. A partir de 1920 va estudiar al King's College de Londres en el qual va aconseguir el doctorat el 1923.
En tornar a Egipte, va ser professor de l'Escola de Professorat fins al 1925 en que va ser nomenat professor de la recent creada universitat del Caire en la qual va romandre fins a la seva sobtada mort el 1950. A partir de 1936 va ser degà de la facultat de ciències. Malgrat els rumors que havia estat assassinat pel Mossad o, potser, pel mateix rei egipci, Faruk I, és mes raonable pensar que va morir per causes naturals, segons va afirmar la seva família.
Els seus primer treballs van ser sobre teoria quàntica i van ser continuats per una sèrie de treballs de física matemàtica. El 1937 va ser un dels fundadors de la Societat Física i Matemàtica Egipcia. Va publicar també llibres de text i va traduir importants obres europees, fent aportacions significatives al lèxic científic de l'àrab contemporani.
Va ser nomenat paixà pel rei, però no va utilitzar mai aquest títol, ja que considerava molt més honorable el de doctor en ciències.

## Referències

* ↑ Ghaleb i Abdelsattar, 2020, p. 61.
* ↑ Reid, 2002, p. 100.
* ↑ Meisels i Waldron, 2020, p. 101.
* ↑ شعبان, 2010, p. web.
* ↑ Lewis, 1950, p. 509.
* ↑ Ghaleb i Abdelsattar, 2020, p. 62.

## Bibliografia

* Ghaleb, Ahmed; Abdelsattar, Soha. «Mathematics Education in Egypt». A: Bruce R Vogeli, Mohamed E A El Tom (eds.). Mathematics And Its Teaching In The Muslim World (en anglès). World Scientific, 2020, p. 55-74. ISBN 978-981-3146-77-8.
* Lewis, F.J. «Prof. Mosharrafa Pasha» (en anglès). Nature, Vol. 165, Num. 4196, 1950, pàg. 509. ISSN: 1476-4687.
* Meisels, Tamar; Waldron, Jeremy. Debating Targeted Killing: Counter-Terrorism Or Extrajudicial Execution? (en anglès). Oxford University Press, 2020. ISBN 978-0-1909-0691-7.
* مشرفة, عطية مصطفى. دكتور علي مصطفى مشرفة: ثروة خسرها العالم (en àrab). الهيئة العامة لقصور الثقافة, 2017. ISBN 9789779212623.
* Reid, Donald Malcom. Cairo University and the Making of Modern Egypt (en anglès). Cambridge University Press, 2002. ISBN 0-521-89433-6.

## Enllaços externs

* O'Connor, John J.; Robertson, Edmund F. «Ali Mustafà Mosharrafa» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* شعبان, محمد. «بشهادة أسرته .. الدكتور مشرفة مات بسبب " شوية دوخة " !». بوابة الشباب, 2010. Arxivat de l'original el 8 d’agost 2017. [Consulta: 3 febrer 2021]. (àrab)